Ingrid Newkirk

Ingrid NEWKIRK (naskiĝis la 11-an de junio 1949 en Surrey, Britio) estas brit-usona aktivulino por bestaj rajtoj, kunfondintino kaj prezidanto de la internacia organizaĵo por bestaj rajtoj Homoj por la Etika Traktado de Bestoj (PETA) kaj aŭtorino de serio da libroj pri besta liberigo, inkluzive de Free the Animals (2000). 

 Vivo 
Newkirk kreskis en Nov-Delhio kaj laboris kiel vicŝerifo en Marilando (Usono) kaj la Distrikto Kolumbio en la 1970-aj jaroj. Kiel parto de siaj devoj, ŝi traktis malobservojn de besta bonfarto. Dum ĉi tiu tempo, ŝi estis influita, laŭ sia propra rakonto, de la libro Animal Liberation de Peter Singer. En 1980, ŝi kunfondis la grupon PETA kun la konata aktivulo Alex Pacheco.For the Safeway story, see "After losing 'Shameway' label, Safeway now praised by PETA", Business Times, February 22, 2008.

Tra la jaroj, Newkirk atingis kelkajn sukcesojn kontraŭ fabrikbredado, bestotestado, bestokrueleco, ktp. Ŝi ankaŭ publikigis plurajn librojn pri la temo. Newkirk estas forte kritikata, interalie pro sia pozitiva sinteno rilate al la perforta Besta Liberiga Fronto. Krome, kelkaj el la intervjuaj deklaroj de Newkirk kaŭzis koleron.Saunders, Debra J. "Better dead than fed, PETA says" , San Francisco Chronicle, June 23, 2005. Ŝi petis Jaser Arafat en letero ne sendi bestojn al Israelo kiel vivantajn bombojn; kiam oni demandis al ŝi kial ŝi ne petis lin ĉesigi la atakojn, ŝi respondis, ke ne estas ŝia tasko interveni en homajn militojn. Newkirk plurfoje publike pledis por la egaleco de bestoj kaj homoj: "Ne ekzistas racia bazo por aserti, ke homoj havas specialajn rajtojn. Rato estas kiel porko, hundo estas kiel knabo. Ili ĉiuj estas bestoj." Aldone al sia laboro por PETA, Newkirk estas direktoro de la PETA-Fonduso kaj estrarano de Earthsave International kaj United Poultry Concerns.

En sia testamento, Newkirk deklaras, ke ŝi volas donaci sian kadavron al PETA kaj sugestas, interalie, ke partoj de ĝi estu rostitaj, ŝia haŭto faru ledon, ŝiaj piedoj faru ombrelstangojn, kaj ke ŝia hepato estu uzata en Francio kiel parto de protesto kontraŭ fuagraso.Douglas Anthony Cooper, Ingrid Newkirk's Death Wish Huffington Post

 Verkaro 

 Free the Animals (2000)  pri la agadoj de la Besta Liberiga Fronto,
 Making Kind Choices (2005),
 Kids Can Save Animals! 101 Easy Things to Do,
 The Compassionate Cook,
 250 Things You Can Do to Make Your Cat Adore You,
 You Can Save the Animals: 251 Simple Ways to Stop Thoughtless Cruelty.

 Referencoj 

 Eksteraj ligiloj 



 Galkin, Matthew (direktoro) I Am an Animal: The Story of Ingrid Newkirk and PETA, televida produktaĵo por HBO, novembro 2007.
 Fowler, Hayden. , prenita la 24-an de februaro 2008.

Kategorio:Anglaj ateistoj
Kategorio:Usonaj ateistoj
Kategorio:Bestrajtaj aktivuloj